2020. gada 31. martā Noteikumi Nr. 168

Rīgā (prot. Nr. 20 42. §)

**Grozījums Ministru kabineta 2013. gada 21. maija noteikumos Nr. 261 "Noteikumi par valsts atbalstu ar celiakiju slimiem bērniem"**

Izdoti saskaņā ar

[Sociālo pakalpojumu un
sociālās palīdzības likuma](https://likumi.lv/ta/id/68488-socialo-pakalpojumu-un-socialas-palidzibas-likums)

 [13. panta](https://likumi.lv/ta/id/68488-socialo-pakalpojumu-un-socialas-palidzibas-likums#p13) pirmās daļas 8. punktu

1. Izdarīt Ministru kabineta 2013. gada 21. maija noteikumos Nr. 261 "Noteikumi par valsts atbalstu ar celiakiju slimiem bērniem" (Latvijas Vēstnesis, 2013, 98. nr.; 2015, 2. nr.) grozījumu un papildināt noteikumus ar 25. punktu šādā redakcijā:

"25. Ja laikposmā, kad valstī ir izsludināta ārkārtējā situācija sakarā ar Covid-19 izplatību, vai triju mēnešu laikā pēc ārkārtējās situācijas atcelšanas vai noteiktā termiņa beigām personai, kurai saskaņā ar šo noteikumu 3. punktu ir tiesības uz atbalstu, beidzas ārsta izziņā norādītais termiņš un nav iesniegta nepieciešamā ārsta izziņa atbalsta saņemšanai, ārsta izziņas darbības termiņš tiek pagarināts uz laiku līdz sešiem mēnešiem, bet ne ilgāk kā līdz jaunas ārsta izziņas izdošanai."

2. Noteikumi piemērojami ar 2020. gada 12. martu.

Ministru prezidents A. K. Kariņš

Labklājības ministre R. Petraviča